
Zmluva o poskytnutí služby
č. 5/2026
uzatvorená podľa § 269 ods. 2 a nasl. zákona č. 513/1991 Zb. Obchodného zákonníka v znení neskorších predpisov



Zmluvné strany:
Objednávateľ:
	1.
	Názov:
	Obec Stratená

	
	Sídlo:
	Stratená 46, 049 71 Stratená

	
	IČO:
	00328855

	
	DIČ:
	2020500548

	
	IČ DPH:
	Nie je platcom.

	
	Bankové spojenie:
	Prima banka Slovensko, a. s.

	
	IBAN:
	SK96 5600 0000 0070 0317 7006

	
	samostatný územný samosprávny a správny celok Slovenskej republiky v zmysle zákona č. 369/1990 Zb. o obecnom zriadení v znení neskorších predpisov

	
	Štatutárny orgán:
	Daša Ovšonková, starostka obce


(ďalej len „Objednávateľ“ v príslušnom gramatickom tvare)

Poskytovateľ:
	1.
	Názov:
	TWG-energo, s.r.o.

	
	Sídlo:
	Karola Kmeťku 3149/6, 010 08 Žilina

	
	IČO:
	43823581

	
	DIČ:
	2022481065

	
	IČ DPH:
	SK2022481065

	
	Bankové spojenie:
	Československá obchodná banka, a. s.

	
	IBAN:
	SK33 7500 0000 0040 0570 2528

	
	Spoločnosť zapísal Okresný súd Žilina do Obchodného registra pod číslom Sro/19757/L dňa 16. 11. 2007.

	
	Štatutárny orgán:
	Ing. Rastislav Tvarog, konateľ


(ďalej len „Poskytovateľ“ v príslušnom gramatickom tvare)
(ďalej spolu len „Zmluvné strany“ v príslušnom gramatickom tvare)



Preambula

Objednávateľ na obstaranie predmetu tejto zmluvy použil postup verejného obstarávania v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, ktorého víťazom sa stal Poskytovateľ. Výzvu na predkladanie ponúk vo verejnom obstarávaní č. OCÚ-STR-58/2026: „Energetické certifikáty: Zníženie energetickej náročnosti budovy obecného úradu v obci Stratená“ zaslal verejný obstarávateľ prostredníctvom e-mailu dňa 20. 04. 2026. Víťaz predložil ponuku do verejného obstarávania dňa 23. 04. 2026.


Článok 
Predmet Zmluvy a rozsah plnenia

1. Predmetom Zmluvy je vyhotovenie energetických certifikátov podľa zákona č. 555/2005 Z. z. o energetickej hospodárnosti budov a vyhlášky č. 364/2012 Z. z., ktorou sa vykonáva zákon č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov pre stavbu pod názvom „Zníženie energetickej náročnosti budovy obecného úradu v obci Stratená“ realizovanú na základe rovnomennej projektovej dokumentácie vyhotovenej zodpovedným projektantom Ing. arch. Tomášom Petrikom (ďalej len „Predmet Zmluvy“ v príslušnom gramatickom tvare), a to:
a) energetický certifikát pred realizáciou stavby „Zníženie energetickej náročnosti budovy obecného úradu v obci Stratená“ na základe Zmluvy o dielo (ďalej len „Dielo“ v príslušnom gramatickom tvare);
b) energetický certifikát po realizácii Diela.
2. Poskytovateľ sa na základe tejto Zmluvy zaväzuje, že vykoná pre Objednávateľa službu, a to v rozsahu vyžadovanom zákonom č. 555/2005 Z. z. o energetickej hospodárnosti budov a vyhlášky č. 364/2012 Z. z., ktorou sa vykonáva zákon č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov.
3. Všetky potrebné zmeny, resp. požiadavky, ktoré bude nutné vykonať naviac než je uvedené v tejto Zmluve a v podkladoch pre verejné obstarávanie, budú realizované na základe písomnej dohody uzatvorenej medzi Zmluvnými stranami. Odmena za tieto služby bude vopred dohodnutá pred ich realizáciou formou písomného dodatku k tejto Zmluve.
4. Objednávateľ sa zaväzuje zaplatiť Poskytovateľovi za vykonanie Predmetu zmluvy dohodnutú odplatu.


Článok 
Miesto a termín plnenia Zmluvy

1. Miestom plnenia Zmluvy je Obecný úrad Stratená, Stratená 46, k. ú. Stratená, obec Stratená, okres Rožňava, Slovenská republika. Miesto realizácie je špecifikované v projektovej dokumentácii „Zníženie energetickej náročnosti budovy obecného úradu v obci Stratená“ vyhotovenej zodpovedným projektantom Ing. arch. Tomášom Petrikom.
2. Termín realizácie Predmetu zmluvy je nasledovný:
a) do 30 kalendárnych dní od nadobudnutia účinnosti tejto Zmluvy bude Poskytovateľom vyhotovený energetický certifikát pred realizáciou Diela;
b) do 30 kalendárnych dní od vyzvania Objednávateľom po ukončení realizácie Diela bude Poskytovateľom vyhotovený energetický certifikát po realizácii Diela.
3. Energetický certifikát sa považuje za vyhotovený dňom, kedy bude zapísaný v Centrálnom registri energetických certifikátov budov bez potreby ďalšieho protokolárneho odovzdania Objednávateľovi. Po zápise do Centrálneho registra energetických certifikátov zašle Poskytovateľ bezodkladne Energetické certifikáty v elektronickej aj listinnej podobe Objednávateľovi

Článok 
Odmena za poskytnutie služby a platobné podmienky

1. Odmena za dodanie energetických certifikátov pre Poskytovateľa je určená nasledovne:
a) za vyhotovenie Energetického certifikátu pred realizáciou Diela:
Základ pre DPH:	1 550,00 EUR
(slovom: jedentisícpäťstopäťdesiat eur 00/100);
DPH:			356,50 EUR
(slovom: tristošesťdesiat päť eur 50/100);
Cena Diela s DPH:	1 906,50 EUR
(slovom: jedentisícdeväťstošesť eur 50/100);
b) za vyhotovenie Energetického certifikátu po realizácii Diela:
Základ pre DPH:	1 550,00 EUR
(slovom: jedentisícpäťstopäťdesiat eur 00/100);
DPH:			356,50 EUR
(slovom: tristošesťdesiat päť eur 50/100);
Cena Diela s DPH:	1 906,50 EUR
(slovom: jedentisícdeväťstošesť eur 50/100).
2. Celková cena je akceptáciou cenovej ponuky Poskytovateľa. Celková cena Diela stanovená podľa zákona č. 18/1996 Z. z. o cenách v znení neskorších predpisov predstavuje dojednanú odmenu Poskytovateľa v maximálnej a konečnej výške.
3. K zmene dohodnutej výšky odmeny za výkon činnosti môže dôjsť výlučne iba po dohode Zmluvných strán, o čom bude vyhotovený písomný dodatok k tejto Zmluve podľa ustanovenia v Článku 1, ods. 3. tejto Zmluvy.
4. Poskytovateľ zodpovedá za použitie a účtovanie správnej sadzby DPH.
5. Objednávateľ zaplatí Poskytovateľovi dohodnutú cenu za podmienok dodržania zmluvných ustanovení. K zmene dohodnutej ceny za poskytnutie služby môže dôjsť výlučne iba po dohode Zmluvných strán.
6. Poskytovateľ za poskytnutie služby vystaví faktúry nasledovne:
a) po vyhotovení Energetického certifikátu pred realizáciou Diela po zápise tohto certifikátu do Centrálneho registra energetických certifikátov;
b) po vyhotovení Energetického certifikátu po realizácii Diela po zápise tohto certifikátu do Centrálneho registra energetických certifikátov.
7. Jednotlivé faktúry sú daňovým dokladom. Faktúry budú obsahovať predovšetkým tieto údaje:
a) označenie obstarávateľa a Poskytovateľa v súlade s ustanoveniami § 3a zákona č. 513/1911 Zb. Obchodného zákonníka v znení neskorších predpisov a zákona č. 431/2002 Z. z. o účtovníctve v znení neskorších predpisov a taktiež s príslušnými identifikačnými číslami Zmluvných strán;
b) číslo faktúry;
c) deň zhotovenia a deň splatnosti faktúry;
d) označenie peňažného ústavu a číslo účtu, na ktorý má byť vykonaná úhrada faktúry, ktorý je v súlade s touto Zmluvou a údajmi uvedenými v identifikácii Zmluvných strán;
e) fakturovanú sumu;
f) pečiatku a podpis oprávnenej osoby.
8. Finančné prostriedky na úhradu plnenia Predmetu zmluvy budú zabezpečené na základe poskytnutého nenávratného finančného príspevku (ďalej aj „NFP“) sprostredkovateľským orgánom / poskytovateľom a z vlastných zdrojov. NFP bude poskytnuté sprostredkovateľským orgánom na základe v rámci výzvy s kódom PSK-SIEA-007-2024-ITI-EFRR - Výzva na podporu energetickej efektívnosti a využívania OZE vo verejných budovách a projektu s kódom ITMS21+: 401201I533 – Zníženie energetickej náročnosti budovy obecného úradu v obci Stratená (ďalej len „Projekt“ v príslušnom gramatickom tvare).
9. Objednávateľ sa zaväzuje uhrádzať plnenia v prospech Poskytovateľa riadne a včas. Splatnosť faktúr Objednávateľom je minimálne 30 kalendárnych dní od doručenia faktúry Poskytovateľom.
10. V prípade, že nebudú dodržané splatnosti faktúr a platobné podmienky uvedené v tejto Zmluve o dielo, Poskytovateľ môže odstúpiť od Zmluvy, ak došlo k predošlému písomnému upozorneniu Objednávateľa na omeškania s plnením a uplynutiu primeranej lehoty 10 kalendárnych dní na dodatočné plnenie. Odstúpenie je účinné momentom doručenia druhej zmluvnej strane. 
11. Poskytovateľ si je vedomý skutočnosti, že Objednávateľ je viazaný lehotami a termínmi. Poskytovateľ berie na vedomie, že nedodržanie termínu dokončenia Diela v celosti riadne a včas môže spôsobiť Objednávateľovi škody, ktoré si bude Objednávateľ v prípade porušenia zmluvných povinností Poskytovateľom uplatňovať od Poskytovateľa.


Článok 
Práva a povinnosti Zmluvných strán

1. Objednávateľ sa zaväzuje:
a) odovzdať Poskytovateľovi všetky relevantné podklady súvisiace s realizáciou Predmetu zákazky;
b) poskytovať Poskytovateľovi súčinnosť potrebnú na plnenie tejto Zmluvy;
c) zabezpečiť súčinnosť Poskytovateľa potrebnú na plnenie tejto Zmluvy;
d) oznamovať Poskytovateľovi všetky dôležité skutočnosti vzťahujúce sa k plneniu Zmluvy.
2. Poskytovateľ sa zaväzuje:
a) postupovať s odbornou starostlivosťou tak, aby bolo dielo vykonané riadne a včas, pri vynaložení zmluvne zakotvených nákladov;
b) postupovať podľa platných právnych predpisov, STN, EN;
c) postupovať podľa pokynov Objednávateľa a v súlade s jeho záujmami;
d) oznámiť Objednávateľovi všetky skutočnosti, ktoré zistil pri plnení tejto Zmluvy a ktoré môžu mať vplyv na zmenu Predmetu zmluvy;
e) bezodkladne po dokončení Predmetu zmluvy odovzdať Objednávateľovi veci, ktoré prevzal na účely plnenia tejto Zmluvy;
f) upozorniť Objednávateľa na možné prekážky v plnení Zmluvy a vynaložiť potrebné úsilie na ich odstránenie;
g) zachovávať' mlčanlivosť o všetkých skutočnostiach, o ktorých sa dozvie v súvislosti s plnením Zmluvy, najmä nevyužiť ani nesprístupniť tretím osobám žiadne skutočnosti, informácie, poznatky, podklady alebo iné záležitosti. Tieto informácie je Poskytovateľ oprávnený poskytovať iba svojim zamestnancom a zmluvným partnerom v rozsahu potrebnom na plnenie tejto Zmluvy, pričom v plnej miere zodpovedá za dodržiavanie záväzku mlčanlivosti týmito osobami. týmto ustanovením bude Poskytovateľ viazaný aj po splnení predmetu tejto Zmluvy.
3. Poskytovateľ je povinný poskytnúť spolupôsobenie oprávneným osobám povereným výkonom kontroly/kontroly na mieste/auditu súvisiaceho s výkonom Predmetu zmluvy kedykoľvek počas platnosti a účinnosti Zmluvy o poskytnutí NFP, strpieť tento výkon kontroly/kontroly na mieste/auditu a poskytnúť im všetku potrebnú súčinnosť. Oprávnené osoby na výkon kontroly/kontroly na mieste/auditu sú najmä :
a) poskytovateľ NFP a ním poverené osoby,
b) útvar následnej finančnej kontroly a nimi poverené osoby,
c) Najvyšší kontrolný úrad SR, Úrad vládneho auditu, Certifikačný orgán a nimi poverené osoby,
d) orgán auditu, jeho spolupracujúce orgány a nimi poverené osoby,
e) splnomocnení zástupcovia Európskej Komisie a Európskeho dvora audítorov,
f) osoby prizvané orgánmi uvedenými v písm. a) až d) tohto bodu tohto článku tejto Zmluvy o dielo v súlade s príslušnými právnymi predpismi SR a EÚ.


Článok 
Zodpovednosť za vady

1. Poskytovateľ zodpovedá za to, že Predmet Zmluvy podľa Článku 1 tejto Zmluvy bude vykonaný podľa projektu v súlade s technickými a právnymi predpismi a podľa ustanovení tejto Zmluvy.
2. Poskytovateľ berie na vedomie, že od včasného, riadneho a správneho plnenia jeho povinností v zmysle tejto Zmluvy, závisí realizácia Projektu. V prípade, ak v dôsledku omeškania Poskytovateľa s plnením ktorejkoľvek jeho povinnosti v zmysle tejto Zmluvy alebo chybného plnenia ktorejkoľvek povinnosti podľa tejto Zmluvy, dôjde k omeškaniu Projektu a sankcionovaní Objednávateľa, v dôsledku čoho Objednávateľovi vznikne škoda alebo Objednávateľovi povinnosť na úhradu sankcie, vzniknutej škody alebo iných plnení voči tretím subjektom, na ktoré by mu v prípade riadneho bezchybného plnenia povinností Poskytovateľa v zmysle tejto Zmluvy vznikol nárok, Poskytovateľ je povinný Objednávateľovi v plnom rozsahu nahradiť všetky a akékoľvek škody (vrátane ušlého zisku) a všetky a akékoľvek náklady vzniknuté Objednávateľovi.
3. Poskytovateľ nezodpovedá za vady, ktoré boli spôsobené použitím podkladov prevzatých od Objednávateľa a Poskytovateľ ani pri vynaložení všetkej starostlivosti nemohol zistiť ich nevhodnosť.
4. Prípadnú reklamáciu vady plnenia predmetu tejto Zmluvy je Objednávateľ povinný uplatniť bezodkladne po zistení vady.


Článok 
Sankcie

1. V prípade, ak pri vykonávaní Predmetu poruší povinnosti ustanovené v tejto Zmluve, má Objednávateľ právo na uplatnenie zmluvnej pokuty pri závažnom porušení, alebo pri opakovanom menej závažnom porušení, a to vo výške 3 % z odmeny, ktorá mu prináleží podľa Článku 3, ods. 1 tejto Zmluvy za každé takéto porušenie tejto Zmluvy.
2. V prípade, ak Objednávateľ neuhradí fakturovanú odmenu v lehote splatnosti a ani po upozornení Objednávateľa Poskytovateľom na neuhradenú faktúru do 10 dní od písomného doručenia tohto upozornenia, má Poskytovateľ právo na úrok z omeškania vo výške 3 % z fakturovanej sumy.


Článok 
Ďalšie ustanovenia

1. Túto zmluvu je možné zrušiť: 
a) písomnou dohodou Zmluvných strán;
b) výpoveďou s dvojmesačnou výpovednou lehotou;
c) odstúpením od Zmluvy podľa článku 3, ods. 10 tejto Zmluvy;
d) odstúpením od Zmluvy podľa § 344 a nasl. zákona č. 513/1991 Zb. Obchodný zákonník v znení neskorších predpisov;
e) rozhodnutím sprostredkovateľského orgánu, ktorý poskytuje nenávratný finančný príspevok, resp. dotáciu a z ktorého je realizované Dielo.
2. Výpovedná lehota začína plynúť prvým dňom po doručení výpovede druhej zmluvnej strane.


Článok 
Záverečné ustanovenia

1. Práva a povinnosti oboch Zmluvných strán, pokiaľ nie sú stanovené touto zmluvou, sa riadia Obchodným zákonníkom a súvisiacimi predpismi.
2. Akékoľvek zmeny a doplnky tejto Zmluvy sa budú robiť formou písomných dodatkov potvrdených obidvoma Zmluvnými stranami.
3. Obidve zmluvné strany sa zaväzujú ohlásiť všetky zmeny údajov bezodkladne druhej zmluvnej strane písomne.
4. Táto Zmluva je vyhotovená a podpísaná v elektronickej podobe ako originál. Každá zo Zmluvných strán obdrží túto zmluvu v elektronickej podobe.
5. Táto Zmluva nadobúda platnosť dňom jej podpisu Zmluvnými stranami a účinnosť nasledovný deň po  jej zverejnení v Centrálnom registri zmlúv podľa § 5a zákona č. 211/2000 Z. z. o slobodnom prístupe k informáciám v z. n. p. povinnou osobou, ktorou je Objednávateľ.
6. Zmluvné strany vyhlasujú, že si zmluvu prečítali, jej obsahu porozumeli, že nebola uzavretá v tiesni, alebo za nápadne nevýhodných podmienok a na základe súhlasu s ňou ju podpisujú.


	Dátum a čas podpisu sú uvedené v časovej pečiatke k elektronickému podpisu.
	
	Dátum a čas podpisu sú uvedené v časovej pečiatke k elektronickému podpisu.

	
	
	

	Objednávateľ:
Obec Stratená
	
	Poskytovateľ:
TWG-energo, s.r.o.

	

podpísané elektronicky podľa zákona č. 272/2016 Z. z. v znení neskorších predpisov

	
	

podpísané elektronicky podľa zákona č. 272/2016 Z. z. v znení neskorších predpisov


	Daša Ovšonková
starostka obce
	
	Ing. Rastislav Tvarog
konateľ

